ГОДИШЕН ОТЧЕТ ЗА

ДЕЙНОСТТА

 НА НАРОДНО ЧИТАЛИЩЕ

„ХРИСТО БОТЕВ-1919”

СЕЛО ИЗБЕГЛИИ

за 2023година

 Съдържание

1. За организацията
2. Екип
3. Основни дейности

1.Библиотечна дейност

2.Клуб за народни танци

3.Културна дейност

**I.За организацията**

През 2023 година читалището осъществяваше дейността си в съгласие със своите програмни цели, заложени в Устава на организацията, според който читалището, като юридическо лице с нестопанска цел има следните основни цели:

 1.Развитие и обогатяване на културния живот, социалната и образователната дейност в населеното място ,където осъществява дейността си .

 2.Запазване на традициите и обичаите на българския народ

 3.Разширяване на знанията на гражданите и приобщаването им към ценностите и постиженията на науката

 4.Възпитаване и утвърждаване на националното самосъзнание

 5.Осигуряване на достъп до информация

*Дейности за постигане на тези цели:*

 ▬ уреждане и поддържане на библиотеки,читални,фото-,фоно-,филмо-и видеотеки,както и създаване и поддържане на електронни информационни мрежи

 ▬ развиване и подпомагане любителското художествено творчество

 ▬организиране на школи,кръжоци,курсове,клубове,кино и видео,празненства концертни чествания и младежки дейности

 ▬ събиране и разпространяване на знания за родния край

 ▬ създаване и съхраняване на музейни колекции съгласно Закона за културното наследство

 ▬ предоставяне на компютърни и интернет услуги

**II.Екип**

Организационната структура на читалището през годината бе, както следва:

 ■ Върховен орган – Общо събрание от всички читалищни членове – 52 души

 ■ Читалищно настоятелство в състав:

 Бисерка Лисова – председател

 Елена Вацева

 Елена Голубятникова

 Ели Петрова

 ■ Проверителна комисия за контрол върху дейността в състав:

 Ема Николаева – председател

 Милка Ангелова

 Недялка Каварджикова

 ■ Постоянният оперативен екип на читалището наброяваше 2-ма души с позиция: Секретар и Библиотекар

**III. Основни дейности**

1. *Библиотечна дейност*

 Броят библиотечни единици във фонда през 2023г. наброява 11560 тома..Ново постъпилите заглавия за периода са в размер на 120 тома. Читатели през 2023г. са 68 души. През 2023г. библиотеката към НЧ „Христо Ботев – 1919”с.Избеглии спечели проект по програма на МК „Българските библиотеки – съвременни центрове за четене и информираност”.

 По случай Международния ден на детската книга, библиотеката проведе среща и беседа с децата от детската градина при с. Избеглии, които посетиха и музея при НЧ”Христо Ботев-1919”

1. *Клуб за народни хора*

 Придобили широка популярност свободните групи за танци привличаха през годината хора от всякаква възраст в клуба по народни танци. Над 30 души преминаха през дните на заниманията, водени от професионалист хореограф в жанра.

Деветнадесет души от състава взеха участие в различни фолклорни фестивали, събори и др., представлявайки ТС „Избеглии”

•месец май 2023г. – участваха по случай празника Свети Георги- гр. Асеновград и среща на ЛРД в комплекс 40-те извора гр. Асеновград

 •месец юни 2023г.- участваха във фолклорен събор на Араповски манастир и традиционен събор Света Троица с. Избеглии

 •месец август 2023г.- Международен фестивал„Черноморски вечери”гр.Черноморец

 •месец септември 2023г.-взеха участие в Празник на смокинята с. Бачково

1. *Културна дейност и публични събития*

 Културната дейност и публичните събития са една от основните читалищни дейности . Основната им цел е пресъздаване, запазване и възстановяване на местните традиции и обичай.

Дейности и събития през 2023г.:

■ януари 2023г.

- Чествахме празниците Йорданов ден и Иванов ден- ритуално хвърляне на кръста в язовира на с. Избеглии.

- Отбелязахме празника Бабин ден заедно с жени от пенсионерски клуб при с. Избеглии.

■февруари 2023г.

- Чествахме празниците Трифон Зарезан и Свети Харалампии.

■ март 2023г.

- Посрещнахме Баба Марта- с изработване на мартеници.

- 3 март, Национален празник на България – рецитал на децата от с. Избеглии и поднасяне на цветя пред паметника на селото.

■април 2023г.

- Отбелязахме Международния ден на детската книга със среща и беседа с децата от детската градина на с. Избеглии.

 - Лазаруване- с голямо желание момичетата се включиха в обичая, като орисаха жителите за здрава и плодородна година

- Велика събота- боядисване на яйца в читалището заедно с деца и родители от с. Избеглии.Децата взеха участие в подготовка на украсата за Великден.

■ май 2023г.

 - Читалището отбеляза своя празник съвместно 24 май

■юни 2023г.

- Отбелязване на Международния ден на детето

-Традиционен събор „Света Троица” с. Избеглии – празникът беше отбелязан с творческа и музикална програма от индивидуални и групови изпълнения на малки и големи жители на селото.

- По случай Международния олимпийски ден, читалището и кметство с.Избеглии организираха забавни и състезателни игри за децата, както и вкусна почерпка с тематична торта.Всички деца получиха грамоти за участие.

■ юли и август 2023г.

- Лятна занималня в читалището- всички желаещи деца имаха възможност да се включат в редица занимания като- рисуване, приложно изкуство, моделиране,настолни игри. Организираха се и пикници сред природата.

■септември2023г.

- 6 и 22 септември – читалището отдаде почит към всички загинали герой с поднасяне на венци пред паметника в с. Избеглии

■ ноември 2023г.

- Денят на четенето- празникът се проведе с групово четене в библиотеката на с. Избеглии

■ декември

-Работилница за изработването на коледни сувенири за благотворителния коледен базар

- Посрещане на Дядо Коледа – за децата беше организирана програма с много забавления и игри.Децата имаха възможност сами да изработят сурвачки, като най-красивите получиха грамоти. Беше организиран базар с благотворителна цел, в който се включиха много жители на с. Избеглии. И разбира се всяко дете беше зарадвано с подарък от Дядо Коледа.

- 25декември с момчетата на с. Избеглии пресъздадохме обичая коледуване. Нашите коледари минаха по домовете да попеят и наричат за здраве и берекет, като зарадваха всички жители и гости на село Избеглии.

ПЛАН

НА НЧ”ХРИСТО БОТЕВ 1919” ,СЕЛО ИЗБЕГЛИИ

ЗА КУЛТУРНО-МАСОВАТА ДЕЙНОСТ ПРЕЗ 2024 Г.

Месец Януари

- 06.01.2024г.- Отбелязване на Йордановден

- 21.01.2024г.- Отбелязване на Бабин ден

Месец Февруари

* 14.02.2024г.-Трифон Зарезан и Ден на пчеларя

Месец Март

- 03.03.2024г.-Освобождението на България

- 08.03.2024г.-Отбелязване на Деня на жената

Месец Април

* Лазаровден
* Боядисване на великденски яйца

Месец Май

- 11.05.2024г.- Отбелязване Деня на Библиотекаря

- 105 години

НЧ „Христо Ботев -1919“, село Избеглии

Месец Юни

* 01.06.2024г. – Отбелязване Деня на детето-

 В парка пред Кметството

* 02.06.2024г.-Отбелязване Деня на Ботев
* Отбелязване на Празника на село Избеглии

Месец Юли

* Ваканция в Библиотеката

Месец Август

* Ваканция в Читалището

Месец Септември

- 06.09.24 г. – Ден на Съединението

- 22.09.24 г. – Ден на Независимостта

Месец Октомври

* 01.10.24 г. – Ден на възрастните хора

Месец Ноември

* 01.11.24 г. – Ден на Народните будители

Месец Декември

* Коледна работилница
* Отбелязване на Коледа – празнична програма
* Коледуване , село Избеглии